Karjäär Vähemalt kord aastas toimub töötajal arenguvestlus, kus pööratakse  tähelepanu töötaja isiksusele, tema töötulemustele ja arengule.  Iga vabanev ametikoht on Äripäevas teada ja kõigil on võrdsed võimalused kandideerida vabale ametikohale. Erandiks on otsepakkumised juhtkonna poolt eriti olulistele ametikohtadele. Kui töötaja otsustab kandideerida Äripäeva sees teisele ametikohale, informeerib ta sellest eelnevalt oma otsest juhti.  Äripäevas on tegemist kolme tüüpi karjääriga. Töötaja areng tema praegusel töökohal, kus on võimalus saada omal alal kõrgelt hinnatud  spetsialistiks. Teiseks liikumine firma sees horisontaalselt ja kolmandaks liikumine vertikaalselt.